Ministarstvo zaštite okoliša i prirode putem Projekta integracije u EU Natura 2000 (NIP) u suradnji s konzorcijem AVALON Foundation, Nizozemska; ÖKL, Austrija i Ecologica, Hrvatska te Javna ustanova za razvoj i koordinaciju Splitsko-dalmatinske županije RERA SD pozivaju Vas na seminar pod nazivom

**“Kako ostvariti potpore za poljoprivredno-okolišne mjere?”**

Seminar će se održati **4. ožujka 2016., s početkom u 10 sati** u prostorijama HGK - Županijske komore Split, Trumbićeva obala 4, 21000 Split

Cilj radionice je upoznati potencijalne korisnike s poljoprivredno-okolišnim mjerama i potporama za ove mjere u okviru Programa ruralnog razvoja RH 2014-2020.

Potpore se dodjeljuju korisnicima koji provodeći poljoprivredne prakse korisne za prirodu i okoliš doprinose ublažavanju nepovoljnog učinka poljoprivrede na okoliš, te potiču bioraznolikost i očuvanje genetskih resursa značajnih za poljoprivredu.

Predavači: dr.sc. Darko Znaor i Sonja Karoglan Todorović, mag.ing.

Program radionice:

|  |  |  |
| --- | --- | --- |
| **Satnica** | **Tema** | **Opis** |
| 10.00 –10.10 | **Uvod i upoznavanje** | Sadržaj, ciljevi i organizacija seminara; predstavljanje predavača |
| 10.10 – 10.30 | **Poljoprivreda i zaštita prirode i okoliša** | Veza između poljoprivrede i zaštite prirode i okoliša; važnost poljoprivrede za vrste i staništa; negativan utjecaj intenzifikacije i napuštanja poljoprivrede na prirodu |
| 10.30– 11.00 | **EU poljoprivredna politika i zaštita prirode i okoliša** | EU Zajednička poljoprivredna politika (ZPP); 1. i 2. stup; razlozi i evolucija uvođenja mjera zaštite prirode i okoliša u ZPP, Natura 2000 područja i ograničenja i obaveze poljoprivrednika vezane uz njih |
| 11.00 – 11.30 | **Obavezne i dobrovoljne mjere zaštite prirode i okoliša za poljoprivrednike** | Zahtjevi višestruke sukladnosti vezani za zaštitu prirode; mjere „zelenih praksi“; poljoprivredno-okolišni programi |
| 11.30 – 12.00 | **Pauza** |  |
| 12.00 – 12.30 | **Biljni i životinjski svijet na poljoprivrednim površinama** | Flora i fauna na travnjacima, oranicama i u trajnim nasadima |
| 12.30 – 13.15 | **Poljoprivredno-okolišni program u Programu ruralnog razvoja RH 2014-2020 (Mjera 10)** | Sadržaj i ciljevi poljoprivredno-okolišnog programa; horizontalne i pilot poljoprivredno-okolišne mjere; zahtjevi mjera i ciljevi zaštite; visina potpora |
| 13.15 – 13.30 | **Procedura prijave za poljoprivredno-okolišne mjere** | Postupak prijave za poljoprivredno-okolišne mjere u APPRRR; potrebni obrasci; isplate potpora; kontrola; sankcije |
| 13.30 – 13.45 | **Pitanja i diskusija** | |
| 13.45 – 15.00 | **Ručak** |  |
| 15.00 – 15.45 | **Kako odabrati i provoditi odgovarajuće poljoprivredno-okolišne mjere** | Odabir mjera u odnosu na staništa i vrste prisutne na gospodarstvu; granica između zahtjeva višestruke sukladnosti i poljoprivredno-okolišnih mjera; planovi upravljanja prirodom na poljoprivrednom gospodarstvu |
| 15.45 – 16.15 | **Mogućnost korištenja ostalih mjera ruralnog razvoja za očuvanje prirode u poljoprivredi** | Ostale mjere ruralnog razvoja koje se mogu koristiti za financiranje zaštite prirode u poljoprivredi; pravila i zahtjevi; prezentacija najboljih EU praksi |
| 16.15 – 16.30 | **Pitanja i završna diskusija** | |

Molimo da svoje sudjelovanje potvrdite e-mailom na adresu [jelena.petrov@rera.hr](mailto:jelena.petrov@rera.hr), najkasnije do 29.veljače, 2016.